**02 # ПОДАЦИ О КАТЕДРАМА ОДСЕКА ЗА ПЕЈЗАЖНУ АРХИТЕКТУРУ И ХОРТИКУЛТУРУ**

**КАТЕДРА ЗА ПЕЈЗАЖНУ ХОРТИКУЛТУРУ**

|  |
| --- |
| **Назив Катедре** |
| **Катедра за пејзажну хортикултуру** |
| **Шеф Катедре, заменик шефа Катедре, секретар Катедре** |
| **шеф Катедре: др Ивана Бједов, доцент**  **заменик шефа Катедре: др Јелена Томићевић‑Дубљевић, ванр. проф.**  **секретар Катедре: др Драгана Скочајић** |
| **Развој Катедре** |
| **Катедра за пејзажну хортикултуру је основана 1979. године под називом: „Катедра за производњу украсних биљака”. На челу Катедре, као шеф, у то време био је проф. др Слободан Стилиновић, наставник на предмету Производња садног материјала. Катедра мења назив у Катедра за пејзажну хортикултуру 2002. године. Проф. др Слободан Стилиновић (1926–2002) у периоду од 1976. до 1983. године био је члан југословенских делегација у Комитету УН за шумарство и учествовао је на заседању Конференције УН за борбу против дезертификације у Најробију. На Шумарском факултету је био шеф Одсека за хортикултуру, директор Института за пејзажну архитектуру и декан Факултета у периоду 1977–1979. године.**  **Проф. др Олга Мијановић (1933) је изводила наставу на предметима Цвећарство 1 и 2. Као представник Југославије више пута је учествовала у раду заседања Европске уније за промет и тржиште цвећа. Била је шеф Катедре, затим директор Института за пејзажну архитектуру, а у периоду 1985‒1987. др Олга Мијановић је била декан Факултета. Пензионисана је 2000. године.**  **Проф. др Миодраг Ковачевић (1939) је држао наставу на предмету Економика у пејзажној архитектури. Пензионисан је 2005. године.**  **Проф. др Слободан Лазаревић (1943–2014) је изводио наставу на предметима Цвећарство 1 и 2. Пензионисан је 2009. год.**  **Проф. др Тања Милијашевић (1954–2010) била је ангажована у извођењу наставе из предмета Болести украсних биљака.**  **Данас у оквиру Катедре постоје 3 лабораторије: Лабораторија за културу ткива, Семенска лабораторија и Лабораторија за хемотаксономију. У току је административно верификовање још једне лабораторије, у којој ће се вршити хемијска анализа биљног материјала. На окућници Шумарског факултета формиран је и Центар за производњу украсних биљака као издвојен простор за производњу садног материјала украсног дрвећа и жбуња и цветних култура (перена) чијим радом координира Катедра за пејзажну хортикултуру.** |
| **Чланови Катедре** |
| Наставно особље:  **др Михаило Грбић, ред. проф.**  **др Матилда Ђукић, ред. проф.**  **др Драгица Обратов-Петковић, ред. проф.**  **др Милка Главендекић, ред. проф.**  **др Весна Голубовић Ћургуз, ванр. проф.**  **др Јелена Томићевић-Дубљевић, ванр. проф.**  **др Ивана Бједов, доцент**  **др Данијела Ђунисијевић‑Бојовић, доцент**  **др Марија Марковић, доцент**  **дипл. инж. Марија Нешић, асистент**  Ненаставно особље:  **др Драгана Скочајић, стручни сарадник**  **дипл. инж. Вела Јанков, лаборант ‒ стручни сарадник** |
| **Предмети Катедре** |
| **ИЗ ЗВАНИЧНОГ СПИСКА ПРЕДМЕТА КАТЕДРЕ КОЈИ ЈЕ ДОСТАВИО ОДСЕК ПАИХ** |
| **Одабрани радови студената / завршни радови / мастер радови / дисертације / теренске наставе** |
| **Докторске дисертације**:  **(2016) Мр Драгана Скочајић: „Рано утврђивање компатибилност Sato–Zakura трешања и домаћих подлога спајањем калуса у условима *in vitro*”. Ментор: проф. др Михаило Грбић.**  **(2014) Мр Марија Марковић: „Размножавање неких угрожених врста каранфила (*Dianthus* L.) методом микропропагације”. Ментор: проф. др Михаило Грбић.**  **(2013) Мр Данијела Ђунисијевић Бојовић: „Утицај концентрације олова и кадмијума у земљишту на развој дрвенастих биљака”. Ментор: проф. др Матилда Ђукић.**  **(2012) Мр Ивана Бједов: „Tаксономска и еколошка истраживања врста рода *Vaccinium* L. у Србији”. Ментор: проф. др Драгица Обратов‑Петковић.**  **(2004) Мр Слободан Лазаревић: „Утврђивање утицаја дубине садње и различитих климатско‑едафских услова на морфогенезу и репродукцију луковица лала (*Tulipa* x *hybrida* hort.)”. Ментор: проф. др Олга Мијановић.**  **Магистарске тезе**:  **(2008) Дипл. инж. Марија Марковић: „Могућност размножавања врсте *Dianthus deltoides* L. методом микропропагације”. Ментор: проф. др Михаило Грбић.**  **(2005) Дипл. инж. Данијела Ђунисијевић: “Ефекат различитих регулатора растења и стратификације на клијање семена јавора (*Acer peudoplatanus* L.)”. Ментор: проф. др Матилда Ђукић.**  **(2005) Дипл. биолог Ивана Поповић: „Васкуларна флора Дивчибара”. Ментор: проф. др Драгица Обратов Петковић.**  **(2005) Дипл. инж. Драгана Скочајић: „Утврђивање степена дормантности и оптималних предсетвених третмана семена врста рода *Sorbus*”. Ментор: проф. др Михаило Грбић.**  **Мастер радови:**  **(2016) Дипл. инж. Светлана Цивић: „Увођење мера интегралне заштите садница лишћара ‒ случај у ‘Биојела’ расаднику”. Ментор: др Милка Главендекић,**  **(2016) Дипл. инж. Ивана Пантић:„Фенологија лета, биолошке особине и природни непријатељи шимшировог пламенца у Србији”. Ментор: др Милка Главендекић,**  **(2016) Дипл. инж. Јелена Митровић: „Утицај здравственог стања и виталности на декоративни значај заштићених стабала у Београду”. Ментор: др Весна Голубовић Ћургуз.**  **(2016) Дипл. инж. Ања Калинић: „Заштита флористичког диверзитета на примеру Специјалног резервата природе ‘Делиблатска пешчара’”. Ментор: проф. др Драгица Обратов Петковић.**  **(2016) Дипл. инж. Наташа Баланчевић: „Флористички диверзитет Специјалног резервата природе ‘Гоч‒Гвоздац’ са предлогом мера заштите”. Ментор: проф. др Драгица Обратов Петковић.**  **(2016) Дипл. инж. Оливера Стефанов: „Ревегетација комуналне депоније ‘Стара депонија’ Панчево”. Ментор: проф. др Матилда Ђукић.**  **(2015) Дипл. инж. Јелена Јовановић: „Статус угрожених ендемичних и реликтних биљних врста неких националних паркова Србије”. Ментор: проф. др Драгица Обратов‑Петковић.**  **(2015) Дипл. инж. Радонић Јована: „Заступљеност потенцијално инвазивне врсте *Amaranthus retroflexus* L. на територији Новог Сада”. Ментор: проф. др Драгица Обратов‑Петковић.**  **(2015) Дипл. инж. Јелена Петровић: Микропропагација *Lawsonia inermis* L. Ментор: проф. др Матилда Ђукић.**  **(2014) Дипл. инж. Илија Текић:„Здравствено стање стабала у Београду планираних за сечу”.**  **(2014) Дипл. инж. Александра Митић: „Дизајн биљкама у Јога врту на Ади Циганлији”. Ментор: проф. др Матилда Ђукић.**  **(2014) Дипл. инж. Милош Танасић: „Дизајн биљних композиција градског парка у Љубовији”. Ментор: проф. др Матилда Ђукић.**  **(2014) Дипл. инж. Тамара Симоновић: Процена ризика од инвазивне врсте *Erigeron annuus* L. (Pers.) (Compositae) кроз EPPO процес приоритизације. Ментор: проф. др Драгица Обратов‑Петковић**  **(2013) Дипл. инж. Слађана Самуилов: „Утицај олова и гвожђа на раст и развиће киселог дрвета и значај за фиторемедијацију”. Ментор: проф. др Матилда Ђукић.**  **(2013) Дипл. инж. Александра Радиновић: „Екофизиолошка својства биљака за зелене кровове и утицај на микроклиму”. Ментор: проф. др Матилда Ђукић.**  **(2013) Дипл. инж. Нада Јаџић: „Вредновање идентитета града Београда са аспекта зелених простора”. Ментор: др Јелена Томићевић‑Дубљевић, ванредни проф.**  **(2012) Дипл. инж. Анела Чолић: „Управљање објектима заштите природе: Студија случаја споменика природе Врело Босне”. Ментор: др Јелена Томићевић‑Дубљевић, ванредни проф.**  **(2011) Дипл. инж. Ћирковић-Огњановић Милица:„Евалуација методе ињектовања у заштити дивљег кестена од минера *Cameraria ohridella* Deschka & Dimić (Lepidoptera: Gracillariidae)”. Ментор: др Милка Главендекић.**  **(2011) Дипл. инж. Јована Mајовић: „Популациона динамика раних дефолијатора храста”. Ментор: др Милка Главендекић.**  **(2011) Дипл. инж. Маша Мирић: „Штеточине јасена и његових култивара на зеленим површинама у Београду”. Ментор: др Милка Главендекић.**  **(2011) Дипл. инж. Андријана Вукадиновић: „Урбане шуме и потребе посетилаца. Студија случаја парк-шуме Кошутњак”. Ментор: др Јелена Томићевић‑Дубљевић, ванредни проф.**  **(2011) Дипл. инж. Ана Костић: „Антропогена модификација предела на примеру заштићених подручја Војводине”. Ментор: др Јелена Томићевић‑Дубљевић, ванредни проф.**  **(2010) Дипл. инж. Бранка Укропина: „Однос туриста према природним вредностима Националног парка Тара”. Ментор: др Јелена Томићевић‑Дубљевић, ванредни проф.**  **(2009) Дипл. инж. Драгана Радовановић: „Свест јавности о недомаћим инвазивним врстама – студија случаја града Београда”. Ментор: др Јелена Томићевић‑Дубљевић, ванредни проф.** |
| **Истраживање / Пројекти** |
| 1. **Научноистраживачки пројекат: „Истраживање климатских промена и њиховог утицаја на животну средину: праћење утицаја, адаптација и ублажавање, потпројекат Украсне и инвазивне биљке у условима климатских промена: утицаји и адаптације”. Министарство науке и технолошког развоја, (2011‒2016). Руководилац потпројекта: pроф. др Драгица Обратов‑Петковић.** 2. **Научноистраживачки пројекат: „Мониторинг диверзитета инвазивних биљака у урбаним шумама Београда”. Министарство пољопривреде, трговине, шумарства и водопривреде ‒ Управа за шуме (2014). Руководилац пројекта: pроф. др Драгица Обратов‑Петковић.** 3. **Научноистраживачки пројекат: „Производња дрвенастих врста погодних за примену у измењеним климатским условима, угроженим и деградираним екосистемима”. Министарство пољопривреде, шумарства и водопривреде ‒ Управа за шуме (2012). Руководилац пројекта: проф. др Матилда Ђукић.** 4. **Научноистраживачки пројекат: „Екологија, мониторинг и технолошки поступци за контролу инвазивних биљака у биотопима Београда”. Министарство просвете и науке, (2008‒2010). Руководилац пројекта: проф. др Михаило Грбић.** 5. **Научноистраживачки пројекат: „Заштита шумских подручја и производња природне хране на принципима одрживог развоја”. Министарство науке и технолошког развоја, (2004‒2008). Руководилац пројекта: проф. др Драгица Обратов‑Петковић.** 6. **Научноистраживачки пројекат: „Вршење посебног надзора над штетним организмом *Cydalima perspectalis*” (2015‒2016), Министарство пољопривреде и заштите животне средине ‒ Управа за заштиту биља. Руководилац пројекта: проф. др Милка Главендекић.** 7. **Научноистраживачки пројекат: „Праћење експанзије алергених инсеката и едукација у циљу заштите здравља људи и животиња”. Министарство пољопривреде и заштите животне средине ‒ Управа за шуме (2012, 2015‒2016). Руководилац пројекта: проф. др Милка Главендекић.** 8. **Међународни научноистраживачки програм: „Landscape Management Practical in Tara National Park”. Институт за управљање и планирање предела, Универзитета у Фрајбургу, Немачка (2006). Руководилац пројекта: др Јелена Томићевић‑Дубљевић.** 9. **Meђународни пројекат Project ECO-NET 2009 ‒ N°21339RD „Modelling the expansion of an urticating pest with regard to climate change”. Министарство пољопривреде Француске, учесници из земаља Балканског полуострва. Руководилац пројекта dr Alain Roques, координатор пројекта у Србији: проф. др Милка Главендекић.** 10. **Meђународни пројекат „Pathway Evaluation and Pest Risk Management in Transport” (PERMIT), COST FP 1002. Руководилац пројекта у Србији: проф. др Милка Главендекић.** 11. **Meђународни пројекат „A global network of nurseries as early warning system against alien tree pests” (Global Warning), FPS COST Action FP1401. Руководилац пројекта у Србији: проф. др Милка Главендекић.** |
| **Центри/ Лабораторије** |
| **Лабораторија за културу ткива (соба бр. 75)**  **Руководилац: проф. др Матилда Ђукић**  **Лабораторија је основана 2001. год. Садржи комплетну опрему за културу биљних ткива: ламинарну комору за стерилно постављање експланата на медијум, комору за гајење у контролисаним условима светлости и температуре, просторију за припрему медијума и биљног материјала, аутоклав, застакљени простор за аклиматизацију добијених биљака и друго. Овде се примењује скуп техника за стерилно вегетативно размножавање и гајење биљака, биљних органа, ткива и ћелија у хранљивом медијуму одговарајућег састава и под одговарајућим условима средине. Овом методом омогућено је добијање биљака током целе године, елиминација патогена из зараженог биљног материјала, као и увођење нових особина. Лабораторија служи и за хидропонско гајење биљака у експерименталне сврхе. У лабораторији је израђен велики број дипломских, мастер и докторских радова.** |
| **Семенска лабораторија (соба бр. 56)**  **Руководилац: проф. др Михаило Грбић**  **Лабораторија основана је 1976. год. Бави се испитивањем квалитета семена украсних и шумских врста дрвећа, жбуња и зељастих перенских, једногодишњих и двогодишњих биљака. Снабдевена је стандардном опремом за ту врсту испитивања: клијалицама, раздељивачима и осталом пратећом опремом. Поседује два типа клијалица: Јакобсенове (за испитивање на филтер папиру) и термостат клијалице (за испитивање на филтер папиру и песку) са могућношћу подешавања фотопериода. Лабораторија издаје сертификате за семе које се ставља у промет и за те потребе поред клијавости испитује и остале показатеље квалитета семена: чистоћу, апсолутну масу и садржај влаге. За врсте за које је међународним стандардима (ISTA) прописано врши испитивање индиректним методама TTC и растење експлантираних ембриона.**  **У оквиру лабораторије постоји и збирка семена са преко 1000 дрвенастих врста, као и апаратура за хидрокултуру.** |
| **Лабораторија за хемотаксономију (соба бр. 116а)**  **Руководилац: проф. др Драгица Обратов‑Петковић**  **Лабораторија за хемотаксономију је нова лабораторија, основана 2016. године. Располаже најсавременијим инструментом за биоаналитичку хемију ‒ течну хроматографију високих перформанси (High-performance liquid chromatography ‒ HPLC). HPLC је савремена аналитичка метода, која има широку примену у анализи биолошких узорака, као и узорака животне средине. У лабораторији се тренутно развијају HPLC методе за одређивање природних антиоксиданаса, органских киселина и фенолних једињења у биљкама.** |